钦定古今图书集成/理学汇编/学行典/第129卷 > 易经 > 《乾卦》
## 钦定古今图书集成/理学汇编/学行典/第129卷 > 易经 > 《乾卦》

“见龙在田，利见大人”，何谓也？子曰：“龙德而正中者也。”

〈本义〉正中不潜而未跃之时也。〈大全〉西山真氏曰：《易》以二五为中，故九二曰“龙德正中”，九五曰“飞龙在天”，皆以得中故也。初则勿用，三则危，四则或上则悔。夫干天德，圣人之事也，必以中为贵，以不中为戒，则天下之至善，岂有过于中者乎？